# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC TEHNO WORLD SRL**, cu sediul în Str. DN 2E, Nr. 1616, Baia , Judetul Suceava, ...., înregistrată la APM Suceava cu nr. 3041/21.03.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.07.2017, că proiectul **“Construire hala productie tevi PVC”** propus a fi amplasat în comuna Baia, sat Baia, str. DN2E-Km2E, nr.1616, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

***1. Caracteristicile proiectului***

*a) proiectul se încadrează în prevederile Hotărârii Guvernului nr. 445/2009, anexa nr. 2, pct.10, lit.a;*

*b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;*

*c) mărimea proiectului*: se propune realizarea unei investitii care consta in:

Terenul pe care se va implementa investitia ocupa o suprafata de 86942mp, din care Shala metalica propusa=2663mp. Terenul este proprietatea SC TEHNO WORLD SRL, teren pe care se desfasoara activitatea de fabricare de tevi din PVC. Acesta se afla in extravilanul comunei Baia, adiacent la DN 2E, cu acces direct din DN 2E.

Conform temei de proiectare, documentaţia se referă la realizarea unei construcţii noi ce va cuprinde spaţii destinate depozitării materiei prime, procesării materiei prime, personalului angajat (birouri) precum şi spaţii cu caracter tehnic (matrițerie, compresoare aer, instalații răcire, tablou electric etc.).

Liniile de productie care vor fi montate cuprind:

* 1 instalatie de mixare
* 2 linii extrudare
* 2 mufatoare
* 2 paletizor
* 8 vase de racier cu apa
* 4 silozuri materie prima
* 2 statii de racier
* 2 compresoare aer
* 2 uscatoare aer
* 1 rezervor aer
* 1 tablou electricde joasa tensiune
* 2 motostivuitoare

*Descriere proces producție:*

* materia primă (sub formă de pulbere) este recepționată și depozitată în silozuri (vrac) sau în depozitele existente (ambalata în saci de rafie);
* din depozite sau tancuri materia primă este dozată și amestecată în diferite proporții în instalatia de mixare, în vederea intrării pe liniile de producție;
* mixul astfel pregătit intră pe cele 2 linii de producție care constă în extrudarea, răcirea, fasonarea și ambalarea țevilor din PVC;
* după etichetare și ambalare țevile sunt scoase din hală și depozitate pe platformele betonate existente în vederea livrării către terți.

Produse obținute:

* țevi din PVC cu diverse lungimi și diametre, diverse calități și sortimente (cu mufă, fără mufă etc.).

Instalatia va avea o capacitate de 20t/zi produs finit.

d) *cumularea cu alte proiecte* – pe amplasament exista doua hale de productie tevi PVC de diverse sortimente, dar marirea capacitatii de productie nu va avea un impcat negativ asupra mediului, deoarece prin tehnologia performanta folosita nu vor fi emisii poluante in mediu, iar cresterea cantitatii de deseuri tehnologice nu este semnificativa si vor fi gestionate prin valorificare prin societati autorizate;

e) *utilizarea resurselor naturale*: nu este cazul;

*Utilităţile necesare pentru organizarea de şantier si dupa punerea in functiune a obiectivului:*

1. alimentare cu apa – se va face din sursa proprie, put forat, amplasat in interiorul incintei, cu debit de 5mc/h; apa este folosita pentru sistemele de racire ale liniilor tehnologice si apare un consum suplimentar doar la incarcarea acestora, deoarece functioneaza prin recircularea apei, urmana ca periodic sa se faca eventuale completari;
2. canalizare – Hala de productie tevi PVC va fi racordata la retelele de canalizare si canalizare pluviala existente in zona.
3. reţea de alimentare cu energie electrică şi iluminat public; alimentarea cu energie electrica se face prin post de transformare propriu din retea localitatii;
4. **instalaţii de încălzire** – nu este cazul

*f) productia de deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături;

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*g) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*h) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

***2. Localizarea proiectului***

2.1 *utilizarea existentă a terenului*: Terenul se află situat in extravilanul comunei Baia, cu acces la DN2E.

Vecinătătiile terenului sunt:

- la SE: teren proprietate privată persoană juridica,

- la SV: teren proprietate privată persoană fizică,

- la NV: teren proprietate privată persoană fizică,

- la NE: DN 2E.

Conform C.U. nr.107/08.11.2016, folosinţa actuală a terenului este folosit pentru curti-constructii (incinta SC TEHNO WORLD SRL).

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul;

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul;

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in extravilanul comunei Baia;

***3. Caracteristicile impactului potenţial***

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Nu este cazul

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 107/08.11.2016, emis de Primaria comunei Baia.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011, cu modificarile si completarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

**Condiţii impuse pentru organizarea de şantier**:

- organizarea de santier se va realiza in interiorul amplasamentului, executantului revenindu-i in exclusivitate responsabilitatea modului de organizare a santierului;

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,